[{"text_idx": "#000000", "text": "UEA ricevis subvencion per la programo Erasmus+"}, {"text_idx": "#000001", "text": "Universala Esperanto-Asocio (UEA) g\u0302ojas anonci la aljug\u0302on de administra subvencio per la renoma programo Erasmus+. La subvencikadro kovras trijaran periodon, cele al plivastigo de la prioritatoj de la Asocio, kongrue kun la temoj de la programo Erasmus+.\nLa trijara projekta kadro firmig\u0302as en la intersekcio inter la c\u0302efaj prioritatoj de UEA kaj de la programo Erasmus+. La projekton orientas ampleksa laborplano, kiu referencas al la laboroj de la Komitato dum la Montreala Universala Kongreso. C\u0302iu el la tri jaroj ricevas propran temon, por krei specifan fokusan direkton dum la projekto progresas:"}, {"text_idx": "#000003", "text": "La projekto fokusig\u0302as pri tiuj temaj aksoj por plifortigi la agadojn de UEA kaj krei sinergiojn kun iniciatoj landaj kaj lokaj. Por la jaro 2023, 140 000 EUR estis aljug\u0302itaj, dum por postaj jaroj la sumo dependos de la agadraportoj kaj de la kvanto da dungitoj."}, {"text_idx": "#000004", "text": "Tiu c\u0302i sukceso kronas strategian agadon de UEA rilate al la programo Erasmus+, kiu komencig\u0302is fine de la jaro 2020. UEA ankau\u0306 kunordigas partneran projekton en la kadro Erasmus+, pri dau\u0306ripova transporto, kun aparta fokuso al trajnoj kaj bicikloj, kunlabore kun sia faka asocio IFEF kaj kun la faka asocio de TEJO, BEMI."}, {"text_idx": "#000005", "text": "UEA partneras en pliaj partneraj projektoj: unu pri inkluziveco de blinduloj en Esperanto-agado, kunordigata de la Itala Asocio de Blindaj Esperantistoj; unu pri interkultura kompetento, kunordigata de Itala Instituto de Esperanto; krome, tria projekto, kiu j\u0302us komencig\u0302is, temas pri subteno al rifug\u0302intoj el Ukrainio, kunordigata de Bjalistoka Esperanto-Societo. C\u0302iu partnera projekto havas bug\u0302eton je 60 000 EUR."}, {"text_idx": "#000010", "text": "Alklaku la supran bildon por vidi la abonmanierojn."}, {"text_idx": "#000011", "text": "Vi devas esti ensalutinta por rajti komenti."}, {"text_idx": "#000014", "text": "Musklaku la kovrilon por legi pliajn informojn."}]